钦定古今图书集成/理学汇编/学行典/第075卷 > 张子正蒙 > 《神化篇》
## 钦定古今图书集成/理学汇编/学行典/第075卷 > 张子正蒙 > 《神化篇》

“神天德，化天道”，德其体，道其用，一于气而已。

〈集解〉神，理也，所以主张万化而运于无形者，自其微而言，故曰“天德”，又曰“体化”，即此理之发而流行升降，变化群动而不已者，就造化之迹上言，故曰“天道”，又曰“用。”用所以发其体，而体即寓于用之中，如日月寒暑之往来，草木之荣枯，人物之生死，皆气之化而道之所在也。道固气矣，而即此是神也，神又岂外于气者哉？